24. Samarbejdsaftale om børn og unge, der lever med overvægt, og deres familier (Åben)
Tidl. politisk behandling BY, 29.03.22, pkt. 25
Forventet sagsgang
SS-U, BS-U, ØK, BY 
Lovgrundlag
SAGENS INDHOLD
Byrådet skal i denne sag tage stilling til samarbejdsaftalen mellem de 19 midtjyske 
kommuner, Region Midtjylland og praktiserende læger om børn og unge, der lever 
med overvægt, og deres familier. 
Samarbejdsaftalen er udarbejdet i regi af Sundhedsaftalen 2019-2023, hvor arbejdet med forebyggelse af 
overvægt er prioriteret under indsatsområdet ”Fælles investering i forebyggelse”. Samarbejdsaftalen 
konkretiserer det politiske intentionspapir, der rammesætter samarbejdet om forebyggelse af overvægt 
blandt børn og unge mellem de midtjyske kommuner, Region Midtjylland og almen praksis i [adresse]. 
Byrådet godkendte det politiske intentionspapir 29. marts 2022. Det politiske intentionspapir er vedlagt som 
bilag. 
Samarbejdsaftalen har til formål at sikre, at det tværsektorielle samarbejde om forebyggelse af overvægt 
blandt børn og unge styrkes. Dette gøres ved at fastsætte:

En fælles tilgang til familierne

Fælles normkrav 

Henvisningsstrukturer og sikre kommunikation på tværs af kommune, hospital og almen praksis. 
Samarbejdsaftalen skal ses som den første af flere trædesten for at nå den politiske målsætning om at 
reducere andelen af børn og unge, der lever med overvægt over de næste 5-10 år. 
Fælles tilgang til familierne
Grundforudsætningen for det tværsektorielle samarbejde er, at der i mødet med familierne er 
opmærksomhed på det komplekse og uafklarede sammenspil mellem de mange faktorer, der kan medføre 
overvægt, som fx kost, trivsel, adfærdsændring og livskvalitet. Indsatserne skal derfor favne bredt og 
tilrettelægges ud fra de komponenter, der er på spil for det enkelte barn og dets familie. Der skal samtidig 
være fokus på at undgå stigmatisering af barnet.
 
Fælles normkrav 
Der indføres en række normkrav, der fastsætter, hvilken indsats, der kan forventes af hhv. kommune, 
hospital og almen praksis:

Kommunerne: Den kommune, hvor familien bor, skal kunne tilbyde familien et individuelt forløb, hvor 
der arbejdes længerevarende med livsstil og trivsel. 

Hospitalerne: Hospitalernes børne- og ungeafdelinger skal kunne tilbyde børn og unge, der er i risiko 
for at udvikle følgesygdomme af overvægt, udredning og behandling. Der skal desuden etableres en 
direkte rådgivnings- og sparringsfunktion for den kommunale sundhedspleje.

Almen praksis: Familiens egen praktiserende læge henviser til udredning og behandling på hospitalet 
eller til et kommunalt tilbud, hvis det vurderes relevant. 
[adresse]: EMN-2023-02750
Dok-ID: 3622900
Sagsbehandler: maths
Byråd
19. december 2023  16:00
Maren Møller og kommunikation på tværs 
Der fastsættes i samarbejdsaftalen konkrete aftaler for, hvordan der på tværs af kommune, hospital og 
almen praksis samarbejdes om at opspore og henvise familier til rette forløb. Der er i samarbejdet fokus på 
at sikre vidensdeling i de konkrete forløb, der går på tværs af flere sektorer via eksisterende 
kommunikationsveje.   
Samarbejdsaftalen blev godkendt af [adresse] 29. september 2023. Udvalget 
anbefaler, at Regionsrådet og Byrådene i de 19 midtjyske kommuner tiltræder aftalen. Godkendes 
samarbejdsaftalen træder den i kraft 1. januar 2024. Det aftales i de enkelte sundhedsklynger, hvordan 
aftalen skal implementeres i løbet af 2024. I 2026 foretages en administrativ opfølgning på arbejdet, som 
forelægges Sundhedssamarbejdsudvalget og Sundhedsstyregruppen (administrativ styregruppe under 
Sundhedssamarbejdsudvalget). 
Samarbejdsaftalen om børn og unge, der lever med overvægt og deres familier er vedlagt som bilag.
VURDERING
Social og Sundhed vurderer, at aftalen sætter en relevant ramme for samarbejdet om at reducere andelen 
af børn og unge med overvægt og svær overvægt på tværs af almen praksis, hospital og [adresse] 
Kommune. Samarbejdsaftalen er i tråd med det politiske intentionspapir, som Byrådet godkendte i marts 
2022, og som Favrskov Kommune fortsat lever op til. 
Årsagerne til overvægt er komplekse og kan afhænge af både genetik, adfærd, psykisk trivsel og generelle 
tendenser i samfundet. Det er derfor positivt, at aftalen fastsætter en fælles tilgang til familierne og et fælles 
normkrav, der tager højde for kompleksiteten i arbejdet med målgruppen. Den fælles tilgang og det 
generelle arbejde med samarbejdsaftalen er samtidig i god tråd med Favrskov Kommunes sundhedspolitik, 
hvor ”sundere vægt” er et prioriteret fokusområde. 
Favrskov Kommunes Byråd afsatte med Budget 2023-26 midler af til at udvide overvægtsklinikken 
”Vanebryderne” for at kunne varetage flere forløb for børn med overvægt i alderen 2,5-18 år. De afsatte 
midler har til formål at styrke forebyggelsesindsatsen i forhold til overvægt blandt børn allerede i en tidlig 
alder. 
Kirstine Dam er et familieorienteret tilbud i sundhedsplejen, der tilbyder længerevarende forløb til børn 
med overvægt i alderen 2,5-18 år og deres familier. Familiernes forløb sammensættes med udgangspunkt 
i den enkelte families behov og sætter blandt andet fokus på vejledning i sundere vaner, barnets 
vægtudvikling og trivsel. Ultimo oktober 2023 var 63 børn og deres familier i forløb i Kirstine Dam. Med 
etableringen af Kirstine Dam vurderes det, at Favrskov Kommune lever op til normkravene i 
samarbejdsaftalen.
For at forløbene i Kirstine Dam er mest muligt virkningsfulde, skal familierne have motivation for at ændre 
vaner. Det er derfor en fordel, at der i samarbejdsaftalen fastsættes konkrete aftaler for, hvordan der 
samarbejdes om at opspore og henvise familier til rette forløb. Social og Sundhed vil følge antallet af familier 
med et forløb i Vanebryderne.
Favrskov Kommune har også på tværs af forvaltningsområder flere tilbud og indsatser, der kan bidrage til 
at forebygge overvægt blandt børn og unge. Det drejer sig blandt andet om: 

Vejledning om kost, livsstil og fysisk aktivitet til nybagte familier. 

Sundhedsplejens undersøgelser af små- og skolebørns vækstudvikling og trivsel. 

Mulighed for fritidspas for at understøtte børn og unges deltagelse i det lokale idræts- og foreningsliv. 
ØKONOMI
Samarbejdsaftalen har ikke økonomiske konsekvenser for Favrskov Kommune. 
INDSTILLING
Direktøren for Social og Sundhed indstiller til Byrådet:
1.
At samarbejdsaftalen om børn og unge, der lever med overvægt, og deres familier i Region 
[adresse] godkendes. 
BESLUTNING
Social- og Sundhedsudvalget, 5. december 2023:
Fraværende: Ingen
Indstilles godkendt.
Børne- og Skoleudvalget, 5. december 2023:
Fraværende: Ingen
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Marlene Nissen og Karsten Petersen
Godkendt.
Bilag

Politisk Intentionspapir om en fælles retning for overvægt i [adresse] (3625025)

Samarbejdsaftale om børn og unge der lever med overvægt og deres familier  (3622893)
